OpenLLM-France/wikimedia huggingface dataset:
# Los Xey

Los Xey, euskal kantu talde bat izan zen. Jatorrizko izena ''Agrupación Músico-Vocal Los Xey zuen. Erdaraz kantatu ohi zuen talde honek 1940ko hamarkada eta 1950eko hamarkadan jardun zuen 1961 arte. Taldearen ernamuinean sei pertsonak parte hartu bazuten ere, talde egonkorrak bost kide izan zituen. Taldeak bere emanaldietan umore eta txantxa tartekatu ohi zuen, eta Amerikako bere itzulietan heldu zen bere gorenera, arrakasta nabarmenaz. Donostiako Golden Apple Quarter taldeak haren eragina aitortu du, eta berea du, besteak beste, "Camarero ¿Qué hay para hoy?" abesti umoretsu ezaguna.

## Ibilbidea

1939-1940 artean Donostian euskal abeslari eta musikariez osatutako talde hau abian jartzeko lehen urratsak eman ziren, hasiera batez Doble Trío Vocal deituz, eta honako sei taldekideek osatzen zuten, hortik taldearen izena: Txomin Arrasate, Clemente Unzurrunzaga, Jesus Larrarte, Jose Eduardo Arrieta, Andres García eta Gaspar Gurrutxaga. Urteen pasaerarekin, kideen joan-etorriak jazo ziren, tartean Xabin Olaskoaga, Xipri Larrañaga, Txiki Lahuerta, Victor Gracia, Pepe Andoain eta Pepito Iantzi. Disko ugari grabatu eta 13 filmetan antzeztu zuten, 8 Mexikon eta 5 Espainian.
Kubatar kazetari batek beraietaz honakoa esan zuen: “Bart Xey taldeak jo zuen… 5 kidek osatzen dute, 4ek abestu… baina 20ek bezala kobratzen dute”. Pepito Iantzi berak diru asko irabazi zutela onartu zuen, baina “ ez zuten gastatzeko adina denbora”. Hortik diru-laguntza eta musikalan benefikoetan parte hartzea, Donostiako San Juan de Dios klinikako lehen Burdinezko Birikaren kasuan bezala.
Taldearen arrakastan garrantzi handia Celia Gámez kantari argentinarrak izan zuen. Horrela zioen Eneko Olasagastik: "Gamezen hasierako gonbidatu gisa emanaldi bat eskaini zuen Los Xeyk Victoria Eugenia Antzokian. Gamezek ikusi egin zituen, eta hor harrobi bat zegoela pentsatu zuen. Kontratatu egin zituen, eta horrela eman zuten profesionalak bihurtzeko saltoa".

## Dokumentala

2022an Eneko Olasagasti zuzendariak taldearen inguruko dokumentala egin zuen, Los Xey, una historia de película. Filma Valladolideko Nazioarteko Zinema Astean aurkeztu zuen.

## Erreferentziak

* ↑ Ibarguren, Sara. (2022-10-13). «Musika eta umorea, arrakastarako osagai» Irutxuloko Hitza (Noiz kontsultatua: 2023-01-22).
* ↑ «Los Xey» www.victoriaeugenia.eus (Noiz kontsultatua: 2023-01-22).

## Kanpo estekak

* Sara Ibargurenen erreportaia Irutxuloko Hitzan, 2022/10/14.
* Los Xey. Auñamendi entziklopedia (Gaztelaniaz)
* Los Xey kantari 1944ko Yo no me caso espainiar filmean
* Datuak: Q60028634
# Lipova

Lipova Errumaniako udalerri bat da, Bacău konderrian. 2.853 biztanle ditu, 54,17 kilometro koadroko azaleran banatuta.

## Herriak

Udalerrian honako herriak daude:
Lipova $^{(en)}$ Mâlosu $^{(en)}$ Satu Nou $^{(en)}$ Valea Caselor $^{(en)}$ Valea Hogei $^{(en)}$ Valea Mărului $^{(en)}$ Valea Moșneagului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2470477
# Lipovce

Lipovce Eslovakiako udalerri bat da, Prešoveko barrutian kokatuta. 22,37 km²ko azalera du eta 517 biztanle 2017ko datuen arabera.

## Historia

Idatzizko lehen aipamena 1320. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1073252
* Multimedia: Lipovce / Q1073252
# Lipotimia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Lipotimia bat-bateko eta askotan iragarri gabeko tonuaren galera (ahulezia) da, askotan, baina ez nahitaez konorte-galerarekin batera. Gertakariarekin batera konortea galtzen bada, sinkope terminoa erabiliko dugu.
Arrazoi nagusiak bihotzekoak (adibidez, bihotz-taupada irregularrak, presio arterial baxua), konbultsioak edo kausa psikologikoak dira.

## Erreferentziak

* ↑ Euskalterm: [Kardiologia Hiztegia] [2015]
* ↑ (Ingelesez) Petkar S, Cooper P, Fitzpatrick AP. (2006ko urria). «How to avoid a misdiagnosis in patients presenting with transient loss of consciousness» Postgrad Med J 82 (972): 630–41. doi:10.1136/pgmj.2006.046565. PMID 17068273. PMC 2653900..

## Kanpo estekak

* Datuak: Q18054140
# Lipotriches comperta

Lipotriches comperta erle espezie bat da, Lipotriches generoan eta Halictidae familian.

## Erreferentziak

* ↑ «Lipotriches comperta» Encylopedia of Life.

## Kanpo estekak

* Datuak: Q581006
# Lipotyphla

Lipotyphla ugaztunen barruko talde obsoleto bat da. Bere barruan Eulypotyphla (Solenodontidae, Erinaceidae, Talpidae eta Soricidae familiak zeuden) zein lehengo Insectivora, Chrysochloridae eta Tenrecidae familiak sailkatzen ziren. Ikerketa molekularrek erakutsi dute talde hauek ez daudela euren artean harremanduta monofiletikoki.
Gaur egun Tenrecidae eta Chrysichloridae Afrosoricida barruan sailkatzen dira eta beste guztiak Euypotyphla barruan.

## Kanpo estekak

* Datuak: Q16920908
# Lipovany

Lipovany Eslovakiako udalerri bat da, Lučeneceko barrutian kokatuta. 10,34 km²ko azalera du eta 258 biztanle 2017ko datuen arabera.

## Historia

Idatzizko lehen aipamena 1238. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q678129
* Multimedia: Lipovany / Q678129
# Louis Mountbatten

Louis Francis Albert Victor Nicholas George Mountbatten (1900eko ekainaren 25a – 1979ko abuztuaren 27a) Erresuma Batuko amirala izan zen, Indiako azken erregeordea, eta Indiako Batasun independentearen lehen gobernatzaile nagusia (1947-1948). 1979an, Behin-behineko IRAk hil zuen, haren itsasontzian jarritako bonba batez.

## Biografia

Viktoria erregina berramona zuen, eta Filipe, Edinburgoko dukea, haren biloba zen.
Lehen Mundu Gerran Jutlandiako bigarren itsas guduan hartu zuen parte. Bigarren Mundu Gerran Norvegia eta Frantziako indargune alemaniarren kontrako operazioak zuzendu zituen. 1943ko abuztuan, Asiako hego-ekialdean aliatuen aginte nagusia eman zitzaion. Japoniarrak Birmaniatik eta Singapurretik egoztea lortu zuen.
Diplomatiko nabaria ere izan zen. Lord Wavell ordezkatu zuen Indiako azken erregeordea izateko, eta independentzia prozesua burutzea egokitu zitzaion. India independenteko lehen gobernatzaile nagusia ere izan zen, Jawaharlal Nehru lehen ministroak eskatuta.

## Heriotza

Mountbattenek udako oporrak Donegal konderrian pasa ohi zituen, Irlandako ipar-mendebaldeko kostaldean. Garda Síochának segurtasunaren inguruan emandako aholkuak eta ohartarazpenak gorabehera, 1979ko abuztuaren 27an arrantza egitera irten zen. Aurreko gauean, Thomas McMahon IRAko kideak urruneko kontroleko bonba bat paratu zuen 10 metroko txalupan. Ezezagun batek leherrarazi zuen bonba, Mountbatten eta beste batzuk barruan zirela.
McMahonek bizitza osorako kartzela zigorra jaso zuen 1979ko azaroaren 23an.
Gerry Adamsek ondokoa adierazi zuen Mountbattenen heriotzari buruz:
| « | IRAk arrazoi argiak eman ditu exekuzioaren inguruan. Uste dut zoritxarrekoa dela edonor hil behar izatea, baina Mountbattenen heriotzak ekarri duen oldarkorkeriak agerian utzi du komunikabide nagusien joera hipokrita. Lorden Etxeko kidea izanik, Mountbatten irudi hunkigarria zen bai britainiar bai irlandar politikan. IRAk hari egindakoa da Mountbattenek berak bizitza osoan zehar besteei egin zien gauza bera; eta haren gerrako aurrekariak kontuan hartuta, ez dut uste muzin eginen zionik gerra egoera garbi batean hiltzeari. Bazekien herrialde honetara etortzeak zer nolako arriskua zekarren. Nire iritziz, IRAk xedea bete du: jendea hasi da Irlandako egoerari arreta jartzen. | » |
* Datuak: Q157068
* Multimedia: Louis Mountbatten, 1st Earl Mountbatten of Burma / Q157068
# Louis Nicolas Davout

Louis Nicolas Davout (Auerstaedteko dukea eta Eckmühleko printzea; Annoux, Yonne, 1770eko maiatzaren 10a - Paris, 1823ko ekainaren 1a) mariskal frantsesa izan zen. Iraultzaileekin bat egin zuen 1788. urtean, eta harrezkero, Iparraldeko armadan (1792), Belgikakoan (1793), Rhinekoan (1795-1797) eta Egiptokoan (1798-1799) nabarmendu zen batez ere. Varsoviako dukerriko gobernadore hautatu zuten 1807. urtean, eta errusiarrei 1814. urtera arte aurre egin zien. Hanburgoko armadaren buru izendatu zuten urte horretan. Alemaniako armadaren buru izan zen 1810. urtean. Ehun Egunetako Gerra garaian, Gerra ministroa izan zen. Napoleonek izan zuen ordekorik onenetako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158778
* Multimedia: Louis-Nicolas Davout / Q158778
# Louis Paul Boon

Louis Paul Boon, Lodewijk Paul Aalbrecht Boon jaioa (Aalst, 1912ko martxoaren 15a - Erembodegen, 1979ko maiatzaren 10a) belgikar idazle eta margolaria izan zen.
Hamasei urterekin utzi zuen eskola, aitarekin autoen pintore gisa lan egiteko eta arratsalde eta asteburuetan Arte Eskolan ikasten nuen. Bigarren Mundu Gerran esku hartu zuen eta gerrako preso egin zuten. 1942an argitaratu zuen lehen eleberria, eta gerra ostean kazetari aritu zen egunkari komunistetan. Eleberriak, poesia, lan erotikoak, zutabeak eta arte-kritika idatzi zituen.

## Lan hautatuak

* De voorstad groeit (1942), eleberria
* Abel Gholaerts (1944), eleberria
* Vergeten straat (1946), eleberria
* Mijn kleine oorlog (1947), eleberria
* De Kapellekensbaan (1953), eleberria
* Boontje's reservaat (1954-1957), aldizkaria
* Menuet (1955), eleberri laburra
* De kleine Eva uit de Kromme Bijlstraat (1956), poema narratua
* Zomer te Ter-muren (1956), eleberria
* De bende van Jan de Lichte (1957), eleberri pikaresko
* De paradijsvogel (1958), eleberria
* Blauwbaardje in Wonderland en andere grimmige sprookjes voor verdorven kinderen (1962), maitagarrien ipuinak
* Geniaal, maar met korte beentjes (1967), saiakerak
* Pieter Daens of hoe in de negentiende eeuw de arbeiders van Aalst vochten tegen armoede en onrecht (1971), eleberri historikoa
* Mieke Maaike's obscene jeugd (1972), eleberri labur pornografikoa
* De zwarte hand, of het anarchisme van de negentiende eeuw in het industriestadje Aalst (1976), eleberri historikoa
* Het geuzenboek (1979), eleberri historikoa

## Kanpo estekak

* Datuak: Q469627
* Multimedia: Louis Paul Boon / Q469627
# Louis Néel

Louis Eugène Félix Néel (Lyon, 1904ko azaroaren 22a - Brive-la-Gaillarde, 2000ko azaroaren 17a) frantziar fisikaria izan zen. 1970ko Fisikako Nobel Saria jaso zuen Hannes Alfvénekin batera solidoen propietate magnetikoei buruz egindako ikerketa aitzindariengatik.
Pariseko École normale supérieuren ikasi zuen eta Estrasburgoko Unibertsitatean Zientzian doktoratu zen.
1930ean antiferromagnetismoa izeneko portaera magnetiko berri bat iradoki zuen. Harri batzuen magnetismo ahulari buruzko azalpena ere eman zuen. Bere ikerketek aplikazio praktikoak dituzte ordenagailuetan memoria-unitate hobeak garatzeko.
* Datuak: Q155781
* Multimedia: Louis Néel / Q155781
# Louis Paul Cailletet

Louis-Paul Cailletet (Châtillon-sur-Seine, 1832ko irailaren 21a – Paris, 1913ko urtarrilaren 5a) fisikari eta asmatzaile frantsesa izan zen.
Châtillon-sur-Seinen eta Parisen ikasketak egin ondoren, Parisko Goi-mailako Mina Eskola Nazionalean sartu zen. Ikerketei jarraiki, bere aitarekin ere lanean hasi zen, honek bi errementeria baitzituen. Ikerketa hauek guztiak Châtillon-sur-Seinen zuen laborategian egiten zituen.
Ikerketa hauetan zebilela, gasen munduak erakarri zuen, eta eremu honetan egin zituen ekarpen handienak. 1877an, nitrogeno dioxidoaren urtze prozesua aurrera eraman zuen. Urte honetan bertan, oxigenoa eta hidrogenoa atmosferan urtzen, aire likidoa sortuaz. Kasu honetan, oxigenoa urtzeko, Raoul Pictetek erabili zuenaren prozesu desberdina erabili zuen.
Honez gain, burdinaren propietate kimiko eta fisikoak aztertu zituen.
Bere lorpenen artean, ondorengo hau dago: Eiffel dorrean manometro bat ipini zuen, erortzen ari diren gorputzen airearen erresistentzia ikertzeko. Baita ere, hainbat gailu aztertu zituen, horra hor, kamera automatikoak, altimetroa eta airearen laginen biltzaileak, atmosfera ikertzeko.
Lan hauek guztiak sarituak izan ziren, 1878an Davy domina eman baitzioten eta Frantziako Zientzia Akademiako kide izendatu baitzuten 1884ean.
Cailleteten aurkikuntzak hotzaren industria modernoaren eta presio handien inguruko teorien aitzindaritzat hartzen dira. Aurkikuntza hauen aplikazio zuzentzat, elikagaien kontserbazioa, organoen kontserbazioa, erregaien biltegiratzea eta espazio-ontziak azpimarratu behar dira.

## Ikus, gainera

* Oxigeno likidoa
* Datuak: Q438769
* Multimedia: Louis Paul Cailletet / Q438769
# Louis Nicolas Vauquelin

Louis Nicolas Vauquelin (Saint-André-d'Hébertot, 1763ko maiatzaren 16a - ibidem, 1829ko azaroaren 14a) frantziar kimikaria izan zen, kromoa eta berilioa aurkitu zituena.
Laborategiko laguntzailea izan zen Rouengo farmazia batean eta gero Antoine-François de Fourcroyn 1783tik 1791ra. Parisera joan eta Jardin du Roin lan egin zuen. 1791n Zientzia Akademiako kide izendatu zuten eta Annales de Chimie egunkaria argitaratzen lagundu zuen.
1797an kromoa aurkitu zuen Siberiako berun gorrizko zain batean, eta 1798an berilio oxidoa aurkitu zuen esmeralda batetik atera ondoren.
Eskola Politeknikoko eta Parisko Unibertsitateko irakaslea izan zen eta 1826an diputatu hautatu zuten.
* Datuak: Q333438
* Multimedia: Louis-Nicolas Vauquelin / Q333438
* Espezieak: Louis Nicolas Vauquelin
# Louis Niedermeyer

Abraham Louis Niedermeyer (Nyon, Vaud, 1802ko apirilaren 27a - Paris, 1861eko martxoaren 14a) suitzar musikagilea izan zen. Moschelesen ikaslea izan zen Vienan eta Zingarellirena Napolin. Rossiniren laguntzari esker zenbait opera estreinatu zituen Parisko Operan: Stradella (1837), Maria Estuardo (1844) eta La Fronda (1853). Musika eskola bat zabaldu zuen Parisen eliza-musika irakatsi eta hedatzeko. Saint-Saëns, Fauré eta Messager ikasle izan zituen. 1855. urtean Méthode d´acompagnement du plain-chant (Kantu lauari laguntzeko ikasbidea) argitaratu zuen, eta horri esker gregoriar kantua eraberritzen lagundu zuen. Mezak eta moteteak, ereserkiak, organorako lanak, pianorako lanak, kantuak (Le lac, besteak beste Lamartineren poemaren gainean), idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q304620
* Multimedia: Louis Niedermeyer / Q304620
# Louis Palander

Louis Palander (Karlskrona, 1842ko urriaren 2a - Djursholm, 1920ko abuztuaren 7a) suediar marinel eta esploratzailea izan zen.
Nordenskjöld-en laguntzaile izan zen Itsaso Artikoan barrena egin zituen espedizio batzuetan. Espedizio horietako batean, Vega ontziko buru zihoala, Ipar-ekialdeko bidea aurkitu zuen (1878-1880 urteetan); Vegako baroia titulua eman zioten hargatik. 1901ean, Itsas Armadako ministro izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q377125
* Multimedia: Louis Palander / Q377125
# Letoniako politika

Letoniako politika ordezkaritza parlamentarioan oinarritzen den errepublika demokratiko batean burutzen da. Lehen Ministroa gobernu burua da eta hainbat alderdi daude. Presidentea egon dago, baina lan zeremoniala burutzen du Estatu-buru gisa. Botere exekutiboa gobernuak burutzen du, legislatiboa gobernuak eta parlamentuak dute bere gain eta judiziala guztiz independientea da.
Letoniako parlamentuak ganbera bakarra du, 100 eserlekurekin. Saeima izena hartzen du eta boto zuzenaren bitartez hautatzen da 4 urtetik behin. Presidentziarako hauteskundeak beste bozkaketa batean egiten dira lau urterik behin. Presidenteak lehen ministroa aukeratzen du eta honek exekutiboa eratzen du.
2002ko urriaren 5ean eginiko hauteskundetan Jaunais Laiks - Garai Berri Alderdiak lortu zituen boto gehien %23,9arekin.

## Ikus, gainera

* Letonia
* Letoniaren banaketa administratiboa

## Kanpo estekak

* Datuak: Q6639899
* Multimedia: Politics of Latvia / Q6639899
# Letoniar

Letoniarrak (letonieraz: latvieši; livonieraz: lețlizt) Baltikoko etnia bat dira, batez ere Letonian eta inguruko herrialdeetan bizi direnak.
Letoniako herritarrak, letonieraz egiten dute eta luterotarrak dira (Latgalian izan ezik, non katolikoak diren).

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.

## Kanpo estekak

* Datuak: Q49540
* Multimedia: Latvians / Q49540
# Letonierazko Wikipedia

Letonierazko Wikipedia Wikipediaren letonierazko edizioa da. 2003ko ekainean jarri zen abian, eta 2009ko urriaren hasieran 23.000 artikulu zituen eta Wikipedien zerrendan 61.a zen.

## Kanpo estekak

* Letonierazko Wikipedia
* Datuak: Q728945
* Multimedia: Latvian Wikipedia / Q728945
# Letoniaren banaketa administratiboa

Letoniaren banaketa administratiboa 9 errepublika-hiri eta 110 udalerritan egiten da. Lehengo banaketako barrutiak desagertu ziren 2009an, eta bertako udalak, herriak eta landa eremuko udalak fusionatu eta 110 udalerritan (letonieraz: novadi) banatu ziren.

## Errepublika-hiriak

| Zenbakia | Errepublika-hiria |
| 1. | Daugavpils |
| 2. | Jēkabpils |
| 3. | Jelgava |
| 4. | Jurmala |
| 5. | Liepāja |
| 6. | Rezekne |
| 7. | Riga |
| 8. | Valmiera |
| 9. | Ventspils |

## Udalerriak

Taula honetan Letoniako udalerriak agertzen dira, hurrenkera alfabetikoz:
Udalerria :
| Aglona | Aizkraukle | Aizpute | Aknīste | Aloja | Alsunga | Alūksne | Amata | Ape | Auce |
| Ādaži | Babīte | Baldone | Baltinava | Balvi | Bauska | Beverīna | Brocēni | Burtnieki | Carnikava |
| Cēsis | Cesvaine | Cibla | Dagda | Daugavpils | Dobele | Dundaga | Durbe | Engure | Ērgļi |
| Garkalne | Grobiņa | Gulbene | Iecava | Ikšķile | Inčukalns | Ilūkste | Jaunjelgava | Jaunpiebalga | Jaunpils |
| Jēkabpils | Jelgava | Kandava | Kārsava | Kocēni | Koknese | Krāslava | Krimulda | Krustpils | Kuldīga |
| Ķegums | Ķekava | Lielvārde | Līgatne | Limbaži | Līvāni | Lubāna | Ludza | Madona | Mālpils |
| Mārupe | Mazsalaca | Mērsrags | Naukšēni | Nereta | Nīca | Ogre | Olaine | Ozolnieki | Pārgauja |
| Pāvilosta | Pļaviņas | Preiļi | Priekule | Priekuļi | Rauna | Rēzekne | Riebiņi | Roja | Ropaži |
| Rucava | Rugāji | Rundāle | Rūjiena | Salacgrīva | Sala | Salaspils | Saldus | Saulkrasti | Sēja |
| Sigulda | Skrīveri | Skrunda | Smiltene | Stopiņi | Strenči | Talsi | Tērvete | Tukums | Vaiņode |
| Valka | Varakļāni | Vārkava | Vecpiebalga | Vecumnieki | Ventspils | Viesīte | Viļaka | Viļāni | Zilupe |

## 2009ko barrutien banaketa

2009ra arte, Letonia 26 barrutitan (apriņķis; singularrean - apriņķi edo normalago erabiltzen den rajon) eta 7 hiritan (lielpilsētas; singularra - lielpilsēta) zatiturik zegoen:
* Aizkraukle Barrutia
* Alūksne Barrutia
* Balvi Barrutia
* Bauska Barrutia
* Cēsis Barrutia
* Daugavpils Barrutia
* Daugavpils Hiria
* Dobele Barrutia
* Gulbene Barrutia
* Jēkabpils Barrutia
* Jelgava Barrutia
* Jelgava Hiria
* Jūrmala Hiria (hiria)
* Krāslava Barrutia
* Kuldīga Barrutia
* Liepāja Barrutia
* Liepāja Hiria
* Limbaži Barrutia
* Ludza Barrutia
* Madona Barrutia
* Ogre Barrutia
* Preiļi Barrutia
* Rēzekne Barrutia~
* Rēzekne Hiria
* Rīga Barrutia
* Rīga Hiria
* Saldus Barrutia
* Talsi Barrutia
* Tukums Barrutia
* Valka Barrutia
* Valmiera Barrutia
* Ventspils Barrutia

## Ikus, gainera

* Letonia

## Kanpo estekak

* Datuak: Q750277
* Multimedia: Subdivisions of Latvia / Q750277
# Letoniako futbol selekzio nazionala

Letoniako futbol selekzio nazionala herrialde haren futbol gizonezko talde nagusia da. Skonto Stadium zelaian jokatzen ditu etxeko partidak, Riga hiriburuan.

## Palmaresa
### Munduko Futbol Txapelketa

* Ez da inoiz sailkatu.

### Europako Futbol Txapelketa

* 2004an hartu zuen parte baina ez zuen liga fasea gainditu.

### Baltikoko Kopa

* Txapelduna (16): 1928, 1932, 1933, 1936, 1937, 1993, 1995, 2001, 2003, 2008, 2012, 2014, 2016, 2018.

## Ibilbidea

| Urtea | Europako Txapelketa |
| 2004 | 14.a |

## Uniformea

* 2006 ||
* 2008 ||
* 2010-16 ||
* 2016-2018 ||

## Jokalari aipagarrienak

2018ko ekainaren 9an eguneratua
| Parte hartzeak JokalariaParte hartzeakUrteak 1Vitālijs Astafjevs1671992–2010 2Andrejs Rubins1171998–2011 3Juris Laizāns1131998–2013 4Imants Bleidelis1061995–2007 5Mihails Zemļinskis1051992–2005 6Māris Verpakovskis1041999–2014 7Igors Stepanovs1001995–2011 8Aleksandrs Koļinko941997–2015 9Andris Vaņins902000- 10Kaspars Gorkšs892005–2017 | Goleatzaileak JokalariaGolak 1Māris Verpakovskis29 2Ēriks Pētersons24 3Vitālijs Astafjevs16 4Marians Pahars15 Juris Laizāns15 6Alberts Šeibelis14 7Iļja Vestermans13 8Valērijs Šabala12 Aleksandrs Cauņa12 Mihails Zemļinskis12 |

## Kanpo estekak

* (Letonieraz) Webgune ofiziala
* Datuak: Q189322
* Multimedia: Latvia national football team / Q189322
# Letoniako geografia

Letonia Europako iparraldean kokatua dago.
Iparraldean Estonia, ekialdean Errusia, hegoaldean Bielorrusia eta Lituania, eta mendebaldean Itsaso Baltikoa ditu. Letoniak, mendi gutxi baina 12.000 errekatik gora eta 3.000 laku txiki inguru ditu. Orokorrean lurraldea nahiko laua da, punturik altuena Gaiziņkalns muinoa da, 311 metro baino ez dituena.
XVIII. mendean, Letonia Errusiaren esku pasa zen 1991. urtean berriz ere independizatuz. 2003ko irailaren 20an, erreferendum bidez Letonia Europar Batasunean sartzea onartu zuten letoniarrek, %69,6-k baiezkoa emanez.

## Ikus, gainera

* Letonia
* Letoniako historia

## Kanpo estekak

* Datuak: Q950091
* Multimedia: Geography of Latvia / Q950091
# Letoniar lats

Latsa 1993. urteaz geroztik Letonian erabiltzen den txanpona da. Lats bakoitza 100 Santimsetan banatzen da. Latsaren ISO 4217 kodea LVL da eta bere laburdura Ls. 2005eko urtarrilean Letoniako banku zentralak Latsaren balioa Euroarekiko finkoa izatea erabaki zuen, hau da, LVL batek 1,4229 € balio ditu.

## Txanponak

Hauek dira gaur egun erabil daitezkeen txanponak:
* Santims 1
* 2 Santims
* 5 Santims
* 10 Santims
* 20 Santims
* 50 Santims
* Lats 1
* 2 Lats

## Diru-Paperak

Gaur egun (2006) erabilpen legaleko diru-paperak honako hauek dira:
* 5 Lats
* 10 Lats
* 20 Lats
* 50 Lats
* 100 Lats
* 500 Lats

## Kanpo estekak

* Datuak: Q133011
* Multimedia: Money of Latvia / Q133011